Предлози и коментари добиени од членовите на Советот по точка 2.Планирање на областите и специфичните приоритети за финансирање на активности на здруженија и фондации од Предлог-Буџетот на Република Северна Македонија за 2021 година

1. Фондација Отворено општество Македонија

|  |  |
| --- | --- |
| Стратешки приоритет | Предлог Активности |
| Заштита на животната средина, зелен развој, намалување на аерозагадувањето и влијанието на климатските промени.  | Поддршка на активности на ГО кои се насочени кон:* Градење на капацитетите на граѓанските организации на локално ниво за политиките за животна средина (поврзани со климатските промени, де-карбонизацијата и транзицијата кон чиста енергија)
* Истражување, анализа, мониторинг и застапување за подобрување на политиките така што ќе ги вклучуваат и потребите на социјални маргинализираните заедници
* Поттикнување дискусија во јавноста за унапредување на решенијата за политиките и создавање можности за мали иновативни зелени бизниси
* Поврзување на ГО со локалните и националните институции и бизнис секторот и создавање мрежи и платформи за креирање одржливи решенија во политиките, каде што гласовите и придонесите на граѓаните од економски и социјално загрозените заедници ќе бидат почитувани и вклучени
* Кампањи за едукација на граѓаните и јакнење на свеста
* Дизајнирање дигитални алатки за следење и управување со нерегулирано загадување, отпад и управување со отпад, вода, загрозен биодиверзитет итн.
 |
| Обезбедување забрзан и одржлив економски раст, повисок животен стандард и квалитет на живот на граѓаните | Поддршка на активности на ГО кои се насочени кон: * Активно застапување за спроведување на функционална и финансиска децентрализација, како и децентрализација во на делот обезбедувањe на јавните услуги на локално ниво;
* Партиципативно буџетирање во единиците на локалната самоуправа;
* Истражувања и анализи за степенот на имплементација на Националната стратегија за намалување на сиромаштијата и социјалната ислкученост во РСМ (2010 – 2020);
* Застапувачки активности за носење на нова Националната стратегија за намалување на сиромаштијата и социјалната ислкученост во РСМ со партиципативно учество на граѓанските организации;
* Мониторинг на трошењата од Буџетот на РСМ/буџетите на единиците на локалната самоуправа.
 |
| Справување со светската пандемија предизвикана од Коронавирусот COVID 19 | Поддршка на активности на ГО кои се насочени кон:* Мониторинг на транспарентноста во трошењето и користењето на парите наменети за справување со Ковид-19, подеднакво од националниот буџет/од сите сектори кои намениле пари за Ковид и од пари од донатори (ЕУ, СБ, ООН агенции и други);
* Истражувања и анализи за пристапот до здравствени услуги и причините за нееднаквостите и неправичната достапност до здравствените услуги;
* Истражувања и анализи на здравствените последици предизвикани од ненавремена интервенција и запоставување во периодот на Ковид кризата;
* Дирекна (хуманитарна, правна и психолошка) помош и поддршка на маргинализираните заедници;
* директна поддршка за организациите кои ги застапуваат ниско-платените, неформалните и повремените работици за тие да предложат и тестираат конкретни модели и интервенции како овие групи да се заштитат од последиците од кризата и да стимулираат вработување;
* Подобрување на капацитетите за застапување на здруженијата, но и на најранливите групи, со цел да влијаат врз креирање на долгорочни политики кои, во иднина ќе овозможат подобра подготовка за справување со социо-економските последици од Ковид-19 ;
* Зголемување на транспарентноста на податоците преку претставување/анализа на реалната социо-економска состојба и влијанието на Ковид-19 за време на фазата на економско закрепнување, поддршка за следење и креирање јавни политики што се темелат на реални факти и обезбедување неутрални, независни препораки за владата, опозицијата, медиумите и за јавната дебата.
 |
| Успешно водење на пристапните преговори со Европската Унија | Поддршка на активности на ГО кои се насочени кон:* Мониторинг на реформите и застапување за нивно спроведување со цел да ги држат властите одговорни за соодветното спроведување на реформите во областите: борба против корупција, судство и спречување и заштита од дискриминација, а во насока на исполнување на обврските за пристапување во Европската Унија;
* Унапредување на дијалогот помеѓу носителите на одлуки, граѓанскитe организации, другите засегнати страни и медиумите што ќе придонесе кон информирана јавна дебата за напредокот во пристапувањето кон Европската Унија;
* Зголемена свест на пошироката јавност за процесот на пристапување во ЕУ и промовирање на придобивките од членството во ЕУ.
 |
| Владеење на правото, независност на правосудството, доследна и неселективна борба против криминалот и корупцијата со широка и обврзувачка транспарентност | Поддршка на активности на ГО кои се насочени кон:* Застапување за воспоставување функционални механизми за структуриран дијалог помеѓу граѓанските организации и Владата, а преку кои ќе се овозможи партиципативно креирање јавни политики во областите борба против корупција, судство и спречување и заштита од дискриминација;
* Истражувања и анализи на случаи на судир на интереси, корупција, непотизам, нетранспарентно извршување на јавните набавки во централните органи или во единиците на локалната самоуправа во Република Северна Македонија;
* Истражувања и анализи на случаи на напредување во службата спротивни на системот на заслуги во јавната
* администрација на централно или локално ниво;
* Пристап до информации од јавен карактер и проактивна транспарентност.
 |
| Квалитетно образование достапно за сите согласно побарувачката на пазарот на трудот | Поддршка на активности на ГО кои се насочени кон:* Поттикнување на комуникација и интеракција помеѓу младите од различни заедници и региони во Македонија преку различни интер-културни активности;
* Следење на имплементацијата на Сеопфатната стратегија за образование и другите стратешки документи на МОН
* Следење на јавните набавки на централно, локално и на ниво на училишта;
* заеднички акции за анализа, мониторинг и застапување врзани за креирање и/или реализација на студентски и младински политики.
 |
| Модерна и ефикасна јавна администрација базирана на дигитализација која обезбедува квалитетни и брзи услуги за граѓаните и деловните субјекти | Поддршка на активности на ГО кои се насочени кон:* Зајакнување на капацитетите на граѓанските организации за активно учество во креирање, следење и евалуација на политиките за испорака на јавни услуги;
* Мониторинг извештаи/анализи за степенот на имплементација на Стратегијата за реформа на јавната администрација 2018-2022 и на Акцискиот план;
* Зголемување на капацитетот на граѓанските организации и медиумите за справување со предизвиците поврзани со дигиталната Агенда, оспособувајќи ги да станат активни учесници во процесот;
* Зголемување на видливоста на прашањата поврзани со дигиталната агенда во рамките на граѓанското општество и медиумите.
 |

1. Реактор

Првиот документ – Одлука на Владата за стратешките приоритети за 2021 – којшто е веќе во сила и ги вклучува некои од барањата на Платформата за родова еднаквост до Владата во делот на стратешки цели (но не и приоритети), остава добар тематски простор за аплицирање и за финансиска поддршка на ГО кои работат во нашите области доколку во критериумите за финансирање е јасно наведено дека средствата ќе се распределуваат според стратешките цели на Владата за 2021 (во моментот пишува приоритетни цели на програмата.... – член 2)

Вториот документ – Одлука за критериуми за финансирање на ГО од 2019 година за 2020г. – ако добро разбирам, предлогот е да се преслика текстот за финансирање на ГО за 2021 година – тука сметам(е) дека Член 6, став 5 е ограничувачки – не знам која организација што го има искуството и капацитетот што се бара според Одлуката, работи со приход помал од 2500 евра на годишно ниво. Дополнително, може да се вметнат одредби за транспарентноста и отчетноста за процесот на доделување на грантовите, односно да стојат одредби за увид во одлуката за избор на проект и постапката за жалба доколку некоја организација не е задоволна од исходот. И како што пишав погоре, да се појасни во членот 2 – точно според кои програмски и стратешки цели или приоритети ќе се распределуваат средствата за да се гарантира дека проекти од областа на родовата еднаквост ќе ги исполнуваат критериумите.

1. ОЖ Свети Николе:

Одлука за критериуми:

Во Член 2 Да се додаде критериум за подеднаква територијална распределба на средства со квоти според бројот на населението во планските региони - на пример Распределбата на средства од член 1 ќе биде дисперзирана подеднакво во сите плански региони на државата

Во Член 3 Да се додаде уште некој критериум кој ќе исклучува финансисрање на едни исти организации постојано, на пример Да не имплементираат тековен проект финансиски поддржан од Владата во периодот на аплицирање

Исто така сметаме дека е потребно да се додаде и критериум во однос на буџетот на организациите, на пример да немаат повеќе од 5 или 7 милиони денари годишен буџет бидејќи на тој начин би се подржале помали и локални организации на кои им е потешко да аплицираат за други фондови и донатори.

Одлука стратешки приоритети:

Во Член 1 да се издвојат жените и девојките, како и руралните средини во посебни приоритети бидејќи вака дефинирани подолу се опфатени жените и девојките само од аспект на родова еднаквост и семејно насилство, а додека руралните области се третираат само во делот на рурален туризам и развој на земјоделство. Сметаме дека и двете категории имаат и други потреби и проблеми кои треба специфично да се третираат. А и самото кратење на жените како приоритет и хоризонтална поставеност на прашањата на родова еднаквост во сите области ги маргинализира женските организации. Затоа, Подобрување на статусот на жената во различни сегменти од општеството и Унапредување на квалитетот на живот конкретно на населението од руралните средини во државата, сметаме дека треба да бидат во стратешките приортитети како посебни.

1. Акција Здруженска:

 Организацијата е загрижена за следново:

1. Основните организациски критериуми во Одлуката од 2019 споменати во член 3:

Да не добиле средства или поднеле пријава од/до друг орган на државната управа или други извори за иста намена и активности за кои донесуваат пријава, а што би значело двојно финансирање на истите активности од различни извори.

Одредбата од став 1 точка 3 на овој член не се однесува на барањата за надомест на делот за кофинансирање на ЕУ проекти од страна на крајните корисници.

Причината е следна, доколку се финансираат ПРОГРАМСКИ активности на организациите, споменатата одредба е проблематична бидејќи **програмска активност може да биде финансирана од повеќе извори**, истото се однесува на **намена.** Намена за плати, патни трошоци, обука и сл. подразбира иста намена. Ова значи дека или ќе си го сменат насловот и ќе обезбедуваат финансиска поддршка само за проекти кои не се финансирани од никого, освен за ЕУ, или ќе ја сменат одредбата бидејќи вака формулирана подразбира исклучување на сите организации кои работат програмски, а не проектно.

Дополнително, дел од локалните женски организации добиваат многу мали средства од ЕЛС кои не се доволни за функционирање на организациите, а општиот критериум налага да немаат пријава или средства од друг орган на управа, релевантно за она што го гледаме како проблем со намена и активност. Ако ова се третира како исклучувачки критериум, тогаш е ограничувачки и треба да се олабави или да се скрои соодветно на реалноста и потребите.

Доколку сакаат да спречат доставување на проекти кои веќе се реализираат ова не е соодветен начин. Треба да се прецизира сто во основа сакаат да кажат.

Предлагам и друг критериум. Организации кои во управувачката структура имаат исти луѓе кои паралелно управуваат со консултантски бизниси да немаат право на пријавување.

2. Отсуство на рокови за донесување одлука за распределување на средствата. За организациите има рокови за извештај, а нема рок за институција. Да не се случи како минатата година да се тегне ова и цела година да се влече постапката. Дополнително, пак ќе имаме избори догодина.

3. Колкава ќе биде висината на средствата кои ќе се доделуваат/ (ќе има ли од – до). Ова е релевантно за загриженоста на Реактор околу критериумите за организациите кои се поставени како за профи организации а го знаеме актуелниот административен капацитет на локалните организации.

4. Очекуваат предлог приоритети за програмата за финансирање. Минатата година имаше дискусија дека има премногу приоритети. Не знам како се планирани консултации за програмата ама ние предлагаме во приоритети **задолжително** да се внесе приоритетната цел која е доволно широка и по хоризонтала и по вертикала, обезбедува можност да се контекстуализира било кој проект поднесен од женските или организациите кои се занимаваат со овие прашања, независно од тематскиот фокус: **унапредување на родовата еднаквост во сите области од општественото живеење и вклучување на родовата перспектива во креирањето на политиките и буџетите.**

Кога сме веќе кај приоритетите и критериумите, важно е да се внесе критериум со кој ќе се спречат ситуации од типот-организации кои немаат никаква историја или допирна точка со жените или прашањата да добиваат финансии зашто е курентно. Ова би можело да биде општ критериум за сите кои аплицираат, да покажат историја и резултати за прашањето кое го покриваат.

1. **Забелешки/препораки од ГО во сектор земjоделство и рурален развоj**
* Да има еднаква териториjална распределба на доделените средства преку заjакнување на критериумот и бодувањето за ГО кои што доаѓаат од внатрешноста на државата;
* Посебен приоритет да се даде на локалниот економски развоj каде што средствата ќе ги користат исклучиво организации кои што делуваат локално и се грас рут организации, при што да не се дозволи организациjа од Скопjе да имплементира проект во Кратово или друг град;
* Соодветна тематска застапност на приоритетите и целите при што до израз ќе може да доjде локалниот и рурален развоj, зелената агенда и останати теми кои што стануваат актуелни согласно промените кои што настануваат во општеството, економиjата итн.;
* Да се воспостави методологиjа, механизам, алатка коjа што ќе го мери и ефектот, како и одржливоста на веќе спроведени проекти и активности затоа што се случва премногу често едни исти организации добиваат средства за целосно исти или слични активности, а никоj не ги мери ефектите на она што е веќе спроведено;
* Активностите и целите наведени во проектите да бидат дел и од стратешките цели или програми на граѓанските организации, односно да не може да спроведува проект на пример за родова еднаквост коjа што не работи на темата или воопшто во областа;
* Во рамките на приоритетите голем дел од истите не би требало да спаѓаат тука затоа што не директно се однесуваат на поддршката на ГО и нивните активности како и можност за придонес. Пример, - унапредување на националните одбранбени капацитети согласно Стратегискиот одбранбен преглед и Долгорочниот план за развој на одбранбени способности 2019-2027; - обезбедување на функционална интероперабилност по НАТО стандарди, подготовка за идните НАТО цели на способности и ефикасна реализација на одговорностите кои произлегуваат од учеството во колективната одбрана, кризниот менаџментот и кооперативната безбедност; - зајакнување на одбранбената дипломатија и ефективно учество во командната и воените структури на НАТО и останатите организации итн.;
* Да не се финансираат организации основани од бизнис комори, фирми и слично или пак организации кои што во своите управувачки структури имаат вршители на jавна функциjа;
* Во самиот повик точно да се наведе и датум до кога ќе се донесе одлука за средствата, а при тоа истите да не се доделуваат преку ноќ како што тоа беше случаj последниот пат со оглед на тоа што повторно ни следуваат избори, овоj пат локални.